קנדיס לאריי

קנדיס גרגאנו (באנגלית: Candice Gargano; שמה לפני הנישואים דוסון; נולדה ב-29 בספטמבר 1985) הידועה יותר בשם הבמה שלה, קנדיס לאריי היא מתאבקת אמריקאית, המופיעה בארגון ההיאבקות WWE, בתוכנית סמאקדאון. היא מוכרת בשל תקופתה בארגונים העצמאיים האמריקאים, בעיקר בארגון Pro Wrestling Guerrilla‏ (PWG), שבו הייתה פעם אחת אלופת הזוגות של PWG (כחלק מהצמד World's Cutest Tag Team עם המתאבק ג'ואי ריאן). החזקה זו בתואר הופכת אותה למתאבקת היחידה שהחזיקה בתואר זה בהיסטוריה של הארגון. לאריי הופיעה בשנתיים הראשונות שלה בקריירה בארגוני ההיאבקות Empire Wrestling Federation‏ (EWF) ו-International Wrestling Council. היא שימשה כמחליפה של מיס צ'ביוס הפצועה במסגרת טורניר של ארגון ההיאבקות ChickFight בשנת 2004, אך היא הפסידה כבר בשלב הראשון לפרינסס סוחיי. במהלך שנת 2005, לאריי הייתה אחת מעמודי התווך של EWF, כשהתמודדה מול מתאבקות כמו הוריקן הוואנה, קיד אומגה ואמייזינג קונג. בזמן שעבדה עבור ארגון זה, היא התחרתה במהלך שנת 2006 בארגוני ההיאבקות All-Pro Wrestling ו-Ground Zero Wrestling. בשנת 2007, לאריי התמקדה יותר בארגוני ההיאבקות של אזור המערב התיכון, שבו הופיעה ב-Insanity Pro Wrestling ו-Ring of Honor‏ (ROH). בארגון ההיאבקות ROH היא הופיעה באוגוסט 2007 בשני קרבות חושך (קרבות שלא שודרו בטלוויזיה), שבהם הפסידה לשרה דל ריי ודייזי הייז. לאריי החלה להופיע בארגון ההיאבקות Alternative Wrestling Show‏ (AWS) בדצמבר 2007. במאי 2009, היא השתתפה בטורניר על אליפות הנשים של AWS. היא הגיעה עד לגמר הטורניר, כשבדרך היא ניצחה את קיטנה ורה וכריסטינה ואן ארי. בגמר עצמו, היא ניצחה את אריקה ד'אריקו ומורגן בקרב משולש וזכתה באליפות הנשים של AWS הפנויה. היא הגנה על התואר בהצלחה נגד קרלה ג'יידי, ניקי וכריסטינה ואן ארי, עד שהיא הפסידה את האליפות לכריסטינה ואן ארי ב-6 בספטמבר. כמו כן, היא הופיעה בשנת 2008 בארגון ההיאבקות הוותיק National Wrestling Alliance‏ (NWA), שבו איתגרה את אמייזינג קונג לקרב על אליפות הנשים של NWA, אך לצערה של לאריי היא לא צלחה במשימתה. לאריי ערכה את הופעת הבכורה שלה במשחק ההיאבקות WWE 2K19 כחלק מהחבילה הנרחבת למשחק. כמו כן, היא הופיעה גם במשחק העוקב, WWE 2K20, הפעם כדמות רגילה. לאריי נישאה למתאבק ג'וני גרגאנו בדיסנילנד ב-16 בספטמבר 2016. היא מעריצה מושבעת של דיסני ושל קבוצת ההוקי קרח, אנהיים דאקס. ב-12 באוגוסט 2021, השניים הכריזו שקנדיס נמצאת בהיריון ראשון. הישגים בארגון ההיאבקות Alternative Wrestling Show - AWS אליפות הנשים העולמית של AWS (פעם אחת) הישגים בארגון ההיאבקות DDT Pro-Wrestling אליפות איירון מן במשקל הבי מטאל (פעם אחת) הישגים בארגון ההיאבקות Dreamwave Wrestling אליפות הזוגות של Dreamwave (פעם אחת) - עם ג'ואי ריאן הישגים בארגון ההיאבקות Family Wrestling Entertainment - FWE אליפות הנשים של FWE (פעם אחת) הישגים בארגון ההיאבקות Fighting Spirit Pro Wrestling - FSP אליפות הזוגות של FSP (פעם אחת) - עם ג'ואי ריאן הישגים בארגון ההיאבקות Pro Wrestling Guerrilla - PWG אליפות הזוגות של PWG (פעם אחת) - עם ג'ואי ריאן הישגים במגזין ההיאבקות Pro Wrestling Illustrated - PWI PWI דירג אותה במקום ה-18 מתוך 50 המתאבקות הטובות ביותר לשנת 2016 הישגים בארגון ההיאבקות World Wrestling Entertainment - WWE אליפות זוגות הנשים של NXT (פעם אחת) - עם אינדי הארטוול מדיה וקבצים בנושא קנדיס לאריי בוויקישיתוף קנדיס לאריי, ברשת החברתית פייסבוק קנדיס לאריי, ברשת החברתית אקס (טוויטר) קנדיס לאריי, ברשת החברתית אינסטגרם קנדיס לאריי, באתר WWE.com להיאבקות מקצועית קנדיס לאריי, באתר Online World of Wrestling הסוד יוצא לאורǃ הצוות שלנו מתרחב במעט... בטוויטר